Република Србија

ОПШТИНА МАЛИ ЗВОРНИК

Општинска управа

Конкурсна комисија

Број:105-5/2021-02

Датум:17.11.2021. године

МАЛИ ЗВОРНИК

 На основу члана 101. и 102. Закона о запосленима у аутономним покрајинама и јединицама локалне самоуправе (“ Сл.гласник РС“ бр. 21/16, 113/17, 113/17-др. закон и 95/18), чланова 11.,12.,13.,14., и 15. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ бр. 95/2016) и Закључка Комисије за давање сагласности за ново запошљавање код корисника јавних средстава 51 Број:112-7921/2021 од 27.08.2021. године, дана 17.11.2021. године **оглашава се**

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА
У ОПШТИНСКОЈ УПРАВИ ОПШТИНЕ МАЛИ ЗВОРНИК**

**I Орган у коме се радно места попуњава:**

Општинска управа општине Мали Зворник, улица Краља Петра I, бр. 38, 15318 Мали Зворник

**II Радно  место  која се попуњава:**

**- Назив радног места:** Послови припреме и спровођења јавних набавки, Млађи саветник - 1 извршилац

**III Опис послова радног места:**

 Обавља управне и нормативно-правне послове у области јавних набавки, прати, проучава и примењује прописе везане за област јавних набавки, учествује у изради плана јавних набавки, припреми конкурсне документације у поступцима јавних набавки; пружа стручну помоћ комисијама за јавне набавке, учествује у изради модела оквирних споразума и уговора о јавним набавкама, пружа стручна објашњења понуђачима у првом степену, прати и проучава прописе, активности Канцеларије за јавне набавке и Републичке комисије за заштиту права у поступцима јавних набавки, пружа стручну помоћ буџетским корисницима, установама и јавним предузећима чији је оснивач општина Мали Зворник, врши испитивање тржишта и контролу извршења закључених уговора, одговара за законито, благовремено и квалитетно обављање послова, обавља и друге истоврсне послове прописане Законом о јавним набавкама, по налогу руководиоца одељења и начелника општинске управе.

**IV Услови за рад на радном месту:**

 Стечено образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, завршен приправнички стаж, положен стручни испит за службеника за јавне набавке, познавање рада на рачунару.

 **V Вредновање знања и вештина кандидата:**

######  У изборном поступку проверава се познавање законских прописа из делокруга органа и стручно знање из области рада на радном месту. Вештине кандидата вреднују се тако што се проверава аналитичко резоновање и логичко закључивање, вештина комуникације, организационе способности и сл.

###### Конкурсна комисија обавезно обавља усмени разговор са кандидатом.

**VI Место рада:Општинска управа општине Мали Зворник, ул. Краља Петра I, бр. 38.**

**VII  Aдреса на коју се подносе пријаве:**

Пријаве на конкурс, са доказима о испуњености услова из конкурса, подносе се у затвореној коверти Конкурсној комисији, на писарници Општинске управе општине Мали Зворник, ул. Краља Петра I, бр. 38, 15318 Мали Зворник, са назнаком: „за Јавни  конкурс“, или путем поште.

**VIII Лице које је задужено за давање обавештења о Јавном конкурсу:**Весна Илић, дипл. правник, телефон: 015/7-195-188, локал 110.

**IX** Кандидат треба да испуњава и остале услове прописане чланом 80. Закона о запосленима у аутономним покрајинама и јединицама локалне самоуправе (“Сл.гласник РС“ бр. 21/16, 113/17, 113/17-др. закон и 95/18) и то :

* да је пунолетан држављанин Републике Србије;
* да има прописано образовање;
* да није правноснажно осуђиван на безусловну казну затвора од најмање шест месеци;
* да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
* да испуњава остале услове одређене законом, другим прописом и актом о систематизацији радних места.

**X  Рок за подношење пријава:** Рок за подношење пријава на Јавни конкурс је 15 дана и почиње да тече наредног дана од дана објављивања Јавног конкурса у дневном листу «Информер» и на интернет презентацији општине Мали Зворник.

**XI Садржина пријаве на Jавни конкурс:**

 Пријава на конкурс треба да садржи: назив радног места за које се подноси пријава, име и презиме кандидата, датум и место рођења, адреса становања, контакт телефон, краћа биографија, подаци о образовању, о врсти и дужини радног искуства са кратким описом послова на којима је кандидат радио, подаци о стручном усавршавању и посебним вештинама потребним за обављање радног места уколико их поседује (тимски рад, комуникација и сл.)

**XII Уз пријаву на Јавни конкурс подноси се биографија кандидата и следећи докази:**

- диплома о стеченој стручној спреми,

- уверење о положеном државном стручном испиту за рад у органима државне управе (лица са положеним правосудним испитом, уместо уверења о положеном државном стручном испиту достављају уверење о положеном правосудном испиту; лица која немају положен државни стручни испит могу се примити на рад под условом да положе државни стручни испит до окончања пробног рада)

- доказ о положеном стручном испиту за службеника за јавне набавке

- доказ о радном искуству (потврда, решење и други акти којима се доказује на којим пословима, у ком периоду и са којом стручном спремом је стечено радно искуство),

- уверење да кандидат није правноснажно осуђиван на безусловну казну затвора од најмање шест месеци (Извод из казнене евиденције надлежне Полицијске управе издат након оглашавања овог конкурса)

- уверење о држављанству ( не старије од шест месеци)

-извод из матичне књиге рођених

-изјава дата под материјалном и кривичном одговорношћу да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

-изјава у којој се странка опредељује да ли ће сама прибавити податке о чињеницама о којима се води службена евиденција или ће то орган учинити уместо ње.

Попуњену изјаву је неопходно доставити уз наведене доказе како би орган могао даље да поступа.

**Напомена:**Сви докази прилажу се у оргиналу или у овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским/градским управама, као поверени посао). Као доказ се могу приложити и фотокопије докумената које су оверене пре 01. марта 2017. године у основним судовима, односно општинским/градским управама.

**XIII  Трајање радног односа:** За наведено радно место, радни однос се заснива на неодређено време.

**XIV  Место, дан и време када ће се спровести изборни поступак:**

Cа кандидатима чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном  месту обавиће се провера  стручних оспособљености, знања и вештина које се вреднују у изборном поступку о чему ће кандидати бити обавештени на контакте (бројеве телефона) које наведу у својим пријавама.

**НАПОМЕНА:**

Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. Кандидати са положеним правосудним испитом уместо доказа о положеном државном стручном испиту подносе доказ о положеном правосудном испиту.

Одредбом члана 9. и члана 103. Закона о општем управном поступку („Службени гласник РС“, бр. 18/2016 и 95/18- аутент. тумачење) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег
спровођења изборног поступка. Потребно је да кандидат попуни изјаву којом се опредељује за једну од две могућности, да орган прибави податке о којима се води службена евиденција или да ће то кандидат чинити сам. Наведену изјаву је могуће преузети на интернет презентацији општине Мали Зворник [www.malizvornik.rs](http://www.malizvornik.rs)

Попуњену изјаву је неопходно доставити уз напред наведене доказе како би орган могао даље да поступа.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или фотокопији овереној у општини или суду или од стране јавног бележника биће одбачене.

Сви изрази, појмови, именице, придеви и глаголи у овом конкурсу који су употребљени у мушком граматичком роду, односе се без дискриминације и на особе женског пола.

 Конкурсна комисија

 Весна Илић, председник